sagorsarker/bangla-wikipedia huggingface dataset:
বারদী ইউনিয়ন

প্রাচীন বাংলার রাজধানী ও এক সময়ের সমৃদ্ধশালী জনপদ সোনারগাঁ। বারদী ইতিহাসখ্যাত সোনারগাঁয়ের প্রসিদ্ধ একটি গ্রাম। বর্তমানে সোনারগাঁয়ের দশটি ইউনিয়নের একটি হল বারদী ইউনিয়ন। বাংলার বার ভূঁইয়ার অন্যতম ঈশা খাঁর রাজধানী সোনারগাঁ, সম্রাট আকবরের শাসনামলে। আর ইলিয়াস শাহী শাসনামলের ইতিহাসখ্যাত নায়ক সুলতান গিয়াসউদ্দীন আযম শাহের স্বর্ণযুগের সোনারগাঁ এদেশের ইতিহাসে স্থায়ীভাবে আসন পাওয়া ইতিহাস সমৃদ্ধ একটি স্থান। যেখানে ছড়িয়ে-ছিটিয়ে রয়েছে অসংখ্য ঐতিহ্যবাহী স্থান, স্থাপনা ও নিদর্শ,যা কিনা প্রাচীন বাংলার ইতিহাস বহন করছে। সোনারগাঁয়ের এমনই একটি উল্লেখযোগ্য স্থান বারদী। চারদিকে নদীবেষ্ঠিত সোনারগাঁয়ের বিশাল অঞ্চলের পূর্ব প্রান্তে মেঘনা নদীর উত্তর পাশে যে অঞ্চল অবস্থিত, তারই নাম বারদী। পানিপথের কারণে সেই প্রাচীনকাল হতেই সোনারগাঁয়ের প্রসিদ্ধ গ্রাম বারদী।
ব্রিটিশ শাসনামলে হিন্দু নাগ জমিদারদের দোর্দণ্ড প্রতাপের কেন্দ্রস্থল ছিল বারদী। বারদী আজ অবহেলিত হলেও এক সময় যে বেশ সমৃদ্ধ ছিল, তা বিভিন্ন জমিদার বাড়ির ধ্বংসাবশেষ, ইমারতের গায়ে বিভিন্ন স্থাপত্যকর্ম, পুরনো আমলের দীঘি, পুকুরপাড়ের শেওলা ধরা, ইট ধসে পড়া শান বাঁধানো ঘাট প্রভৃতি দেখে সহজেই অনুমান করা যায়। বর্তমান বারদীর নাগপাড়ায় পুরনো আমলের যেসব ইমারতের ধ্বংসাবশেষ দেখতে পাওয়া যায়, তাতে অনুমান করা যায়- এসব ইমারত শতবর্ষেরও অনেক পুরনো। সিকদার শাহ এবং তার পুত্র গিয়াসউদ্দীন আযম শাহের অনেকগুলো মুদ্রা সোনারগাঁয়ের মোয়াজ্জমাবাদ টাঁকশাল থেকে মুদ্রিত হয়েছিল। বর্তমান বারদীর ব্যাপক পরিচিতি হিন্দু ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কল্যাণে। প্রতিদিন শত শত হিন্দু দূর-দূরান্ত থেকে এসে বারদীতে উপস্থিত হয় পুণ্য লাভের আশায়। বারদীতে অত্যন্ত প্রাচীন হিন্দুদের দুটি মঠও রয়েছে। উপমহাদেশের প্রখ্যাত কমিউনিস্ট নেতা ও পশ্চিমবঙ্গের সাবেক মুখ্যমন্ত্রী প্রয়াত জ্যোতিবসুর পৈতৃক বাড়ি এই বারদীতে। বারদীর অতীত ইতিহাস গৌরবময়। ইতিহাস আর ঐতিহ্যে সমৃদ্ধ প্রাচীন বাংলার রাজধানী সোনারগাঁয়ের সমৃদ্ধ জনপদ বারদী।
বর্তমান বারদীর ব্যাপক পরিচিতি সনাতন ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কারণে। এ মহাপুরুষ আজ থেকে প্রায় দেড়শ’ বছরের অধিক সময় আগে বারদীতে এসে আসন তৈরি করেন। প্রতিদিন শত শত ভক্ত পুণ্য লাভের আশায় দূরদূরান্ত থেকে বারদীতে আসেন। আর ব্রহ্মচারীর তিরোধান দিবস ১৯ জ্যৈষ্ঠ উপলক্ষে হাজার হাজার সনাতন ধর্ম অবলম্বীর মিলনমেলায় পরিণত হয় বারদী। শুধু দেশ নয় ভারত কিংবা নেপাল থেকেও ভক্তরা আসেন, বারদীতে। আশ্রমের দক্ষিণ পাশে ইউনিয়ন পরিষদের সামনে বিশাল মাঠ আর উত্তর পাশে এর কোলঘেঁষে বয়ে চলেছে ছাগল বামনী নদী।
নুরুল হক (ক্যাপ্টেন)

ক্যাপ্টেন নুরুল হক (১২ জানুয়ারি ১৯৩৬ – ২৫ জানুয়ারি ২০২১) বাংলাদেশ নৌবাহিনীর প্রথম স্থায়ী প্রধান ছিলেন। তিনি পাকিস্তান নৌবাহিনীতে কমান্ডার পদে অধিষ্ঠিত ছিলেন।
নুরুল হক ১৯৩৬ সালের ১২ জানুয়ারি ঢাকায় জন্মগ্রহণ করেন। ১৯৫৩ সালের ১ মে তিনি তৎকালীন পশ্চিম পাকিস্তানের কোয়েটায় প্রি-ক্যাডেট ট্রেনিং স্কুলে ক্যাডেট হিসেবে ভর্তি হন। তারপর একই বছরের অক্টোবরে তিনি পাকিস্তান নেভি ক্যাডেট ট্রেনিং স্কুলে যোগদান করেন। পরবর্তীতে, ১৯৫৪ সালের সেপ্টেম্বর মাসে যুক্তরাজ্যের ডার্টমাথে অবস্থিত ব্রিটানিয়া রয়েল নেভাল কলেজে প্রশিক্ষণ গ্রহণ করেন। ঈগল ও ট্রাম্প নামক দুটি জাহাজে তার সামরিক প্রশিক্ষণ সম্পন্ন হয়। ১৯৫৭ সালের ১ জানুয়ারি তিনি যুক্তরাজ্য থেকে কমিশন পান। পরবর্তীকালে, যুক্তরাজ্যের রয়্যাল নেভাল ইঞ্জিনিয়ারিং কলেজ থেকে ১৯৫৮ সালে বেসিক ইঞ্জিনিয়ারিং কোর্স এবং ১৯৬১ সালে মেরিন ইঞ্জিনিয়ারিং স্পেশালাইজেশন কোর্স সম্পন্ন করেন তিনি।
প্রশিক্ষণ শেষে নুরুল হক দেশে ফিরে আসেন এবং তৎকালীন পাকিস্তান নৌবাহিনীর যুদ্ধজাহাজের সিনিয়র ইঞ্জিনিয়ার অফিসার, নৌ-ঘাঁটির ইঞ্জিনিয়ার অফিসার, ডেস্ট্রয়ার জাহাজের ইঞ্জিনিয়ার অফিসার, ট্রেইনিং স্কুলের স্টাফ অফিসার ইত্যাদি পদে কাজ করেন।
দেশ স্বাধীনের পর ৭ এপ্রিল ১৯৭২ সাল থেকে ৬ নভেম্বর ১৯৭৩ সাল পর্যন্ত নৌবাহিনী প্রধান ছিলেন।
১৯৭৭ সালের ৯ ডিসেম্বর তিনি বাংলাদেশের নৌ-পরিবহন উপদেষ্টা নিযুক্ত হন। ১৯৭৮ সালের ৪ জুলাই তিনি নৌ-পরিবহন মন্ত্রী হিসেবে দায়িত্ব গ্রহণ করেন এবং ১৯৮১ সালের ২৭ নভেম্বর পর্যন্ত এ দায়িত্ব পালন করেন।
২৬ জানুয়ারি ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। জোহরের নামাজের পর নৌ সদর দফতর মসজিদে তার জানাজার নামাজ অনুষ্ঠিত হয় এবং এরপর তাকে বনানীর সামরিক কবরস্থান সমাহিত করা হয়।
সুলতান আহমেদ (রিয়ার এডমিরাল)

রিয়ার এডমিরাল সুলতান আহমেদ (১৯৩৮-২০১২) বাংলাদেশ নৌবাহিনীর চতুর্থ প্রধান ছিলেন।
১৯৬৩ সাল থেকে ১৯৬৮ সাল পর্যন্ত সাবমেরিন ওয়ারফেয়ার অফিসার ছিলেন। তিনি পাকিস্তান নৌবাহিনীর ক্ষেপণাস্ত্র ফ্রিগেটে একজন গানারি অফিসার ছিলেন এবং ডুবোজাহাজে লজিস্টিক অফিসার হওয়ার যোগ্যতা অর্জন করেছিলেন। মুক্তিযুদ্ধের সময়ে ১৯৭১ সালে তিনি মার্কিন যুক্তরাষ্ট্রে আর্মি ইন্টেলিজেন্স সেন্টারে ন্যাটোর যৌথ কাউন্টার বুদ্ধিমত্তা প্রশিক্ষণ কর্মসূচির আওতায় প্রশিক্ষণরত ছিলেন।
লেফট্যানেন্ট জেনারেল জিয়াউর রহমানের সময় প্রতিরক্ষা গোয়েন্দা মহাপরিদপ্তরের ডেপুটি ডিরেক্টর জেনারেল ছিলেন। হুসাইন মুহম্মদ এরশাদের শাসনকালে তিনি যোগাযোগ ও নৌ-পরিবহন মন্ত্রী ছিলেন। ৬ আগস্ট ১৯৮৪ সাল থেকে ১৪ আগস্ট ১৯৯০ সাল পর্যন্ত বাংলাদেশ নৌবাহিনীর প্রধান ছিলেন। অবসর গ্রহণের পর তিনি রাজশাহী থেকে সংসদ সদস্য নির্বাচিত হন।
আমির আহমেদ মুস্তফা

আমির আহমেদ মুস্তফা (রিয়ার এডমিরাল) ১৫ আগস্ট ১৯৯০ সাল থেকে ৪ জুন ১৯৯১ সাল পর্যন্ত বাংলাদেশ নৌবাহিনীর প্রধান ছিলেন।
মার্গো হেমিংওয়ে

মার্গো লুইস হেমিংওয়ে (; ১৬ ফেব্রুয়ারি ১৯৫৪ - ১ জুলাই ১৯৯৬) ছিলেন একজন মার্কিন ফ্যাশন মডেল ও অভিনেত্রী। ১৯৭০-এর দশকের মাঝামাঝি সময়ে কসমোপলিটান, এল, হাপার্স বাজার, ভোগ ও টাইমের প্রচ্ছদে সুপারমডেল হিসেবে তার প্রতিমূর্তি সফলতা অর্জন করে।
তিনি মুখপাত্র হিসেবে সুগন্ধি ব্র্যান্ড ফেবার্জে'র সাথে মিলিয়ন ডলারের চুক্তিতে আবদ্ধ হন। তিনি কথাসাহিত্যিক আর্নেস্ট হেমিংওয়ের নাতনী। তার জীবনের শেষ সময়গুলো আসক্তি ও হতাশায় কাটে, যা গণমাধ্যমে ব্যাপকহারে প্রচারিত হয়। তিনি ১৯৯৬ সালের ১লা জুলাই ৪২ বছর বয়সে অতিরিক্ত ঔষধ সেবন করে আত্মহত্যা করেন।
মার্গো লুইস হেমিংওয়ে ১৯৫৪ সালের ১৬ই ফেব্রুয়ারি অরেগন অঙ্গরাজ্যের পোর্টল্যান্ড শহরে জন্মগ্রহণ করেন। তার পিতা জ্যাক হেমিংওয়ে ও মাতা বিয়ারা লুইস হুইটলেসি। তার পিতামহ কথাসাহিত্যিক আর্নেস্ট হেমিংওয়ে এবং পিতামহী হ্যাডলি রিচার্ডসন। যখন তিনি জানতে পারেন তার নাম রাখা হয়েছিল শাতো মার্গো মদের নামানুসারে, যা তাকে গর্ভধারণের রাতে তার পিতামাতা পান করেছিলেন, তখন তিনি এই নামের সাথে মিল রাখতে তার নামের বানান "Margot" থেকে পরিবর্তন করে "Margaux" রাখেন।
তার আরও দুই বোন ছিল, তারা হলেন জোন "মাফেট" ও মারিয়েল হেমিংওয়ে। শৈশবে তার পরিবার অরেগন থেকে কিউবায় চলে যায়, সেখানে তার পিতামহ বসবাস করতেন, পরে তারা সান ফ্রান্সিস্কো ও আইডাহোতে চলে যান। আইডাহোতে তারা সান ভ্যালির নিকটবর্তী কেচামে তার পিতামহএর ফার্মে বসবাস করতেন।
চ্যাপা শুটকি

চ্যাপা শুঁটকি বাংলাদেশের একটি স্থানীয় খাদ্য। এটি দেশের বিভিন্ন অঞ্চলে বিভিন্ন নামে পরিচিত। যেমন- চ্যাপা, চ্যাপা শুঁটকি, সিধল বা সিদঈল, হিদল (আঞ্চলিক নাম ময়মনসিংহ ও কুমিল্লা অঞ্চল), ব্যারমা (পার্বত্য অঞ্চলে)। এটি ইংরেজি শব্দ Semi-fermented fish নামে বহির্বিশ্বে পরিচিত।
সাধারণত বিভিন্ন প্রজাতির মাছ রোদে শুকিয়ে শুঁটকি উৎপাদন করা হয়। দেশী জাতের মাছের শুঁটকি সবচেয়ে বেশি উৎপাদিত হয় বাংলাদেশের হাওরাঞ্চল। দেশের উত্তর-পূর্বাঞ্চলের দরিদ্র জনগোষ্ঠীর বড় একটি অংশ সনাতন পদ্ধতিতে মাছ প্রক্রিয়াকরণ করে তাদের জীবিকা নির্বাহ করে থাকে। সাধারণত এসব শুঁটকি মাছ দিয়েই চ্যাপা শুঁটকি নামক বিশেষ একটি মৎস্যপণ্য উৎপাদন করা হয়। পুঁটি মাছের শুঁটকি এ পণ্য উৎপাদনের মূল কাঁচামাল হিসেবে ব্যবহার করা হয়। এটি সনাতন পদ্ধতির গাঁজন প্রক্রিয়া দ্বারা প্রস্তুত করা হয় এবং এটি তৈরিতে তেমন কোন প্রযুক্তিগত জ্ঞানের প্রয়োজন পড়ে না। চ্যাপা শুঁটকি আমিষের একটি সহজলভ্য উৎস এবং আমাদের দেশের অনেকেই এর বিশেষ বৈশিষ্ট্য মণ্ডিত স্বাদ এবং গন্ধের জন্য একে খাদ্য হিসাবে ব্যবহার করে থাকে। 
চ্যাপা শুঁটকির জন্য উত্তম প্রজাতি হচ্ছে পুঁটি বা জাঁত পুঁটি। 
বাংলাদেশে বেশ কয়েক প্রজাতির পুঁটিমাছ রয়েছে যেগুলো চ্যাপা শুঁটকি তৈরিতে ব্যবহৃত হয়। যথা-
এছাড়াও অন্যান্য প্রজাতির মাছ দিয়েও এ পণ্য তৈরি করা যায়, যেমন-
শীতকালে যখন জলাশয়ের পানি কমে এসে প্রচুর পুঁটি মাছ ধরা পড়ে তখন মাছ শুকিয়ে প্রথমে শুঁটকি করা হয় এবং পরে আংশিক গাঁজন প্রক্রিয়ার মাধ্যমে চ্যাপা শুঁটকি তৈরি করা হয়।
স্টার জুট মিলস লিমিটেড

স্টার জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
বাংলাদেশের দক্ষিণাঞ্চলের খুলনা বিভাগের খুলনা জেলার দিঘলিয়ার খালিশপুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৫৬.৩১ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ৩৫৯ হেসিয়ান ও ১৯৬ সেকিং লুম এবং গড়ে এর মাসিক উৎপাদন ক্ষমতা ৪০২ মেট্রিক টন হেসিয়ান ও ৬৯৮ মেট্রিক টন সেকিং লুম।
জাজমেন্টাল হ্যায় ক্যায়া

জাজমেন্টাল হ্যায় কিয়া (, ) হচ্ছে ২০১৯ সালে মুক্তিপ্রাপ্ত একটি হিন্দি চলচ্চিত্র। ব্ল্যাক-কমেডি-থ্রিলার ঘরানার এই চলচ্চিত্রটির পরিচালক প্রকাশ কোভেলামুড়ি, প্রযোজক একতা কাপুর এবং শোভা কাপুর। অভিনয় করেছেন কঙ্গনা রানাওয়াত, রাজকুমার রাও এবং আমিরা দস্তুর। চিত্রনাট্য কণিকা ধিল্লোন লিখেছেন। ২০১৮ সালের মে মাসের ১৬ তারিখে চলচ্চিত্রটির মুখ্য চিত্রগ্রহণ গ্রহণ শুরু হয়। চলচ্চিত্রটির মুক্তি পায় ২৬শে জুলাই ২০১৯ তারিখে।
সাহা আয়নীভবন সমীকরণ

সাহা আয়নীভবন সমীকরণ (ইংরাজি: Saha ionization equation) ("সাহা-ল্যাংমিউয়র সমীকরণ" নামেও পরিচিত) ভারতীয় বাঙালি বিজ্ঞানী মেঘনাদ সাহা কর্তৃক প্রতিষ্ঠিত একটি সমীকরণ, যা তাপমাত্রা ও চাপের সঙ্গে গ্যাসের আয়নীভবন অবস্থায় তাপীয় সাম্যের সম্পর্ক প্রতিষ্ঠা করে। তিনি সমীকরণটি কোয়ান্টাম বলবিদ্যা এবং পরিসংখ্যান বলবিদ্যার ধারণার সমন্বয়ে উদ্ভাবন করেন। এই সমীকরণ তারাদের বর্ণালীর শ্রেণিবিভাগ ব্যাখ্যা করার জন্য ব্যবহৃত হয়। তিনি ১৯২০ খ্রিষ্টাব্দে এটি উপস্থাপন ও গবেষণা করেন। পরবর্তীতে ১৯২৩ খ্রিষ্টাব্দে আর্ভিং ল্যাংমিউয়র এই বিষয়ে গবেষণা করেন।
একটি উচ্চ তাপমাত্রা এবং ঘনত্বের গ্যাসের জন্য, পরমাণুগুলির তাপীয় সংঘর্ষে কিছু পরমাণু আয়নে পরিণত হয়, যা আয়নীয় গ্যাস তৈরি করে। পরমাণুর নিউক্লিয়াসের চারপাশের কক্ষপথে আবদ্ধ থাকা কিছু কিছু ইলেকট্রন যখন মুক্ত হয়, তখন সেগুলি পারমাণুবিক আয়ন এবং নিরপেক্ষ পরমাণুগুলির পার্শ্ববর্তী গ্যাসের সঙ্গে একটি স্বাধীন ইলেক্ট্রন গ্যাস-মেঘ গঠন করে। পরিবর্তে, এটি একটি তড়িৎক্ষেত্র তৈরি করে, যেখানে আধানগুলির গতি স্থানীয় চৌম্বক ক্ষেত্র তৈরির মাধ্যমে বিদ্যুৎসম পদার্থের প্লাজমা অবস্থা উৎপন্ন করে।
সাহা সমীকরণ তাপমাত্রা, ঘনত্ব এবং পরমাণুর আয়নীভবন শক্তির একটি অপেক্ষক হিসেবে যেকোনো গ্যাসের তাপীয় সাম্যাবস্থায় আয়নীভবন মাত্রা বর্ণনা করে। সাহা সমীকরণ কেবলমাত্র দুর্বলভাবে আয়নীয় প্লাসমাগুলির (যার ডিবাই দৈর্ঘ্য বড়) জন্য কার্যকরী। এর অর্থ হল আয়ন এবং ইলেক্ট্রনগুলির কুলম্বীয় মিথস্ক্রিয়া এবং অন্যান্য আয়নের ইলেকট্রন এবং ইলেকট্রনগুলির স্ক্রীনিং নগণ্য। একটি একক পরমাণু দ্বারা গঠিত গ্যাসের জন্য, সাহা সমীকরণ লেখা হয়:
যেখানে,
রাশিমালা formula_12 হল formula_13 ইলেকট্রনকে অপসারিত করতে প্রয়োজনীয় শক্তি। যেক্ষেত্রে একটি স্তরের আয়নীভবন গুরুত্বপূর্ণ সেখানে আমরা পাই formula_14, এবং মোট শক্তি n কে formula_15 দ্বারা প্রকাশ করা হয়।
সাহা সমীকরণের সরলীকৃত রূপটি হল:
যেখানে formula_17 হল আয়নীভবন শক্তি।
সাহা সমীকরণ দুটি ভিন্ন আয়নীভবন মাত্রার কণা ঘনত্বের অনুপাত নির্ধারণ করার জন্য ব্যবহৃত হয়। এই ক্ষেত্রে সাহা সমীকরণের পরিচিত রাশিমালাটি হল
যেখানে Z হল পার্টিশন অপেক্ষক। সাহা সমীকরণটি রাসায়নিক সম্ভাব্যতার সমান্তরাল অবস্থার পুনঃস্থাপন হিসাবে দেখা যেতে পারে
এই সমীকরণ থেকে সহজেই বোঝা যায়, i শক্তিস্তর থেকে i+1 শক্তিস্তরে আয়নীয় করতে প্রয়োজনীয় বিভব সমান।
বিভব সমান হওয়ায় সিস্টেমটি সাম্যাবস্থায় থাকে এবং আয়নায়নের কোনও পরিবর্তন হবে না।
সাহা সমীকরণের আয়নীয় সাম্যাবস্থার মাধ্যমে মহাবিশ্বের বিবর্তনের ব্যাখ্যা করা যায়। মহাবিস্ফোরণের পরে সকল পরমাণু প্রোটন ও ইলেকট্রন ত্যাগ করে আয়নীত হয়। সাহার মতানুসারে, যখন মহাবিশ্ব প্রসারিত ও শীতল হয়েছিল এবং তাপমাত্রা ৩,০০০ K-এ পৌঁছেছিল, তখন ইলেকট্রন হাইড্রোজেন পরমাণুর সঙ্গে পুনরায় সংযোজিত হয়েছিল। পরবর্তীতে, মহাবিশ্ব তড়িচ্চুম্বকীয় বিকিরণের জন্য মুক্ত হয়ে ওঠে। প্রায় ৩০০০ K-এর ১,০০০ অংশ লোহিত চ্যুতি দ্বারা ৩ K-এর মহাজাগতিক পটভূমি সৃষ্টি করে।
অমায়রা দস্তুর

অমায়রা দস্তুর (; জন্মঃ মে ৭, ১৯৯৩) একজন ভারতীয় চলচ্চিত্র অভিনেত্রী। তিনি হিন্দি, তামিল এবং তেলুগু চলচ্চিত্রে কাজ করেছেন। অভিনেতা প্রতীক বব্বর এর সঙ্গে আমিরা সর্বপ্রথম 'ইছাক' (২০১৩) চলচ্চিত্রে অভিনয় করেন। ১৬ বছর বয়সে তিনি প্রথম মডেলিং করেন যার মধ্যে ছিলো ক্লিন এ্যান্ড ক্লিয়ার, ডাভ, ভোডাফোন এবং মাইক্রোম্যাক্সের বিজ্ঞাপনে অভিনয়। ইমরান হাশমীর বিপরীতে আমিরা 'মিঃ এক্স' চলচ্চিত্রে ছিলেন। তামিল চলচ্চিত্র অভিনেতা ধনুশ এর সঙ্গেও তিনি তামিল চলচ্চিত্র 'আনেগান' এ অভিনয় করেন।
অমায়রা "ক্যাথেড্রাল এ্যান্ড জন কনন স্কুলে" তার শিক্ষা জীবন শুরু করেন। এরপর "ধিরুভাই আম্বানি ইন্টারন্যাশনাল স্কুলে" তার মাধ্যমিক পড়ালেখা শুরু করলেও ছেড়ে দেন। অমায়রা ইরানি বংশোদ্ভূত এবং তিনি তার বাড়িতে গুজরাটি ভাষায় কথা বলেন। টেলিভিশন বিজ্ঞাপনে আমিরা তার প্রথম কর্মজীবন শুরু করেছিলেন।
অমায়রা অভিনীত প্রথম চলচ্চিত্র ছিলো 'ইসাক' (২০১৩), যেটি মনিষ তিওয়ারি পরিচালনা করেছিলেন।
জাকিয়া নূর লিপি

সৈয়দা জাকিয়া নূর লিপি (জন্ম: ১০ জানুয়ারি ১৯৬৬) বাংলাদেশী একজন নারী রাজনীতিবিদ ও চিকিৎসক। তিনি কিশোরগঞ্জ-১ আসনের সাবেক সংসদ সদস্য। ২০২৪ সালে বাংলাদেশে সংগঠিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে লিপি তার সংসদ সদস্য পদ হারান।
সৈয়দা জাকিয়া নূর লিপি ১০ জানুয়ারি ১৯৬৬ সালে কিশোরগঞ্জের বীর দামপাড়ায় জন্মগ্রহণ করেন। তিনি মুক্তিযুদ্ধকালীন বাংলাদেশের অস্থায়ী রাষ্ট্রপ্রধান ও সশস্ত্র বাহিনীসমূহের অস্থায়ী সর্বাধিনায়ক, উপরাষ্ট্রপ্রধান সৈয়দ নজরুল ইসলাম ও নাফিসা ইসলামের মেয়ে।
আওয়ামী লীগের সাবেক সাধারণ সম্পাদক সৈয়দ আশরাফুল ইসলামের তিনি ছোট বোন। মেজর জেনারেল (অবসরপ্রাপ্ত) সৈয়দ সাফায়েতুল ইসলাম তার ভাই।
চার্টার্ড অ্যাকাউনট্যান্ট ও পাকিস্তান জাতীয় পরিষদের সদস্য সৈয়দ-উজ-জামান তার বড় মামা।
সৈয়দা জাকিয়া নূর লিপি দ্বাদশ জাতীয় সংসদ নির্বাচনে কিশোরগঞ্জ সদর ও হোসেনপুর উপজেলা নিয়ে গঠিত কিশোরগঞ্জ-১ আসনে জয়ী হয়েছেন। একাদশ জাতীয় সংসদ নির্বাচনে সৈয়দ আশরাফুল ইসলাম কিশোরগঞ্জ-১ আসনে নির্বাচিত হলেও শপথ নেয়ার পূর্বে ৩ জানুয়ারি ২০১৯ সালে মৃত্যুবরণ করেন। ফলে কিশোরগঞ্জ-১ আসনটি শূণ্য হয়ে যায়। পরে উপনির্বাচনে জাকিয়া নূর লিপি বিনা প্রতিদ্বন্দিতায় সংসদ সদস্য মনোনীত হন।
তারুন্দিয়া জগৎ মেমোরিয়াল উচ্চ বিদ্যালয়

সোয়াইন নদীর অববাহিকায়, বিখ্যাত কৈলা/কালিয়া বিলের তীরে অবস্থিত, ময়মনসিংহ বিভাগ এর ময়মনসিংহ জেলার অন্তর্গত ঈশ্বরগঞ্জ উপজেলার একটি ঐতিহ্যবাহী অঞ্চল হলো তারুন্দিয়া। এই তারুন্দিয়াতেই বিখ্যাত এই বিদ্যালয়ের অবস্থান। আচার্য্য জগৎ ঠাকুরের স্মৃতিতে এই স্কুলের নামকরণ করা হয় তারুন্দিয়া জগৎ মেমোরিয়াল উচ্চ বিদ্যালয়। এর পাশেই রয়েছে "তারুন্দিয়া সরকারী প্রাথমিক বিদ্যালয়"। এখানে ৬ষ্ঠ শ্রেণী থেকে ১০ম শ্রেণী পর্যন্ত শিক্ষাদান করা হয়। ১৯৯২ সালের এস এস সি পরীক্ষায় অংশগ্রহণ করে এই স্কুল থেকে সর্ব প্রথম মাধ্যমিকে উত্তির্ণ হন মোঃ নেজামুল ইসলাম। তৎপরবর্তিতে হাজার হাজার বিদ্যার্থি এই বিদ্যালয় থেকে অত্যন্ত কৃতিত্বের সাথে তাদের শিক্ষা সম্পন্ন করেন। এই বিদ্যালয়ের ই আই আই এন নম্বর হচ্ছে ১১১৭৯০। পূর্বে এই শিক্ষা প্রতিষ্ঠানটি ছিল ঢাকা শিক্ষা বোর্ডের অন্তর্গত। এখন এটি নবগঠিত ময়মনসিংহ শিক্ষা বোর্ডের অন্তর্গত।
এই বিদ্যালয়টি ঈশ্বরগঞ্জ উপজেলা শহর থেকে ১০ কি.মি. পশ্চিমে উচাখিলা ইউনিয়ন থেকে ৩ কি.মি. উত্তরে এবং গৌরিপুর উপজেলা থেকে ১৩ কি.মি. দক্ষিণে অবস্থিত। ময়মনসিংহ জেলা শহর থেকে ২২ কি.মি. দক্ষিণ-পূর্বে এবং ফাতেমা নগর রেল স্টেশন থেকে ৮ কি.মি. পুর্বে এর অবস্থান। এই বিদ্যালয়ের সুনাম আজ সমগ্র বাংলায় বিদিত।
প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কর্তৃক নিয়োজিত হন এবং প্রত্যেক ছাত্রছাত্রীকেই ভর্তি পরীক্ষায় অংশগ্রহণ করে ভর্তি হতে হয়।
শিক্ষার প্রয়োজনীয়তা অনুভব করে এই এলাকার বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় আলোচনার মাধ্যমে এই প্রতিষ্ঠান স্থাপনের উদ্যোগ নিলে তারুন্দিয়া সরকারী প্রাথমিক বিদ্যালয়ের তৎকালিন প্রধান শিক্ষক শ্রী হীরালাল চক্রবর্তি এই বিদ্যালয়ের জন্য জমি প্রধান করেন এবং তাঁর বাবা আচার্য্য জগৎ ঠাকুরের স্মৃতিতে এই স্কুলের নামকরণ করে জনাব আব্দুল জব্বার খান ও আপামর সাধারন জনগণ স্কুল প্রতিষ্ঠায় ব্যাপক ভূমিকা রাখেন। হাজী মোঃ আব্দুল মোতালেব, শেখ সালেহ উদ্দিন এবং মৌলভি মোঃ ইউসুফ এই বিদ্যালয়ের এমপিও ভুক্তিতে ব্যাপক অবদান রাখেন। শেখ সালাহ উদ্দিন তৎকালীন প্রধান শিক্ষক হিসাবে কর্মরত ছিলেন। আর মৌলভি মোঃ ইউসুফ এই বিদ্যালয়ের একজন ধর্মীয় শিক্ষক ছিলেন।
প্রতিষ্ঠানটির চারপাশে বাংলার চিরচেনা প্রাকৃতিক পরিবেশ, তারুন্দিয়া ইউনিয়নের প্রধান ডাকঘর, তারুন্দিয়া বাজার, তারুন্দিয়া বাজার জামে মসজিদ, আচার্য্য জগৎ ঠাকুর মন্দির এর উপস্থিতি। শিক্ষার মনোরম পরিবেশের জন্য সবার কাছে সমানভাবে সমাদৃত। প্রতিষ্ঠানটির মূল ভবন একতলা। অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।
এই প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত ছাত্র-ছাত্রী ভর্তি করা হয়। ৩ টি বিভাগ তথা ব্যবসায় শিক্ষা, বিজ্ঞান ও মানবিক রয়েছে। সাধারনত ৬ষ্ঠ শ্রেণিতে প্রথম ভর্তি নেয়া হয়।
এই বিদ্যালয়ের শিক্ষার্থিদের জন্য রয়েছে নির্দিষ্ট পোশাক, যা ছাত্র ছাত্রীদের বাধ্যতামুলকভাবে অনুসরন করতে হয়। শিক্ষা, সংস্কৃতি, বিনোদন সর্বক্ষেত্রেই এই বিদ্যালয়ের ছাত্রছাত্রীদের রয়েছে সমান সুযোগ। বছরে একবার বাৎসরিক খেলাধুলা ও সাংস্কৃতিক অনুষ্ঠানের আয়োজন করা হয় যা স্থানীয় মানুষদেরও বিনোদনের অন্যতম উৎস। বন্যা কিংবা প্রাকৃতিক দুর্যোগ মোকাবেলায় এই স্কুলের শিক্ষক শিক্ষার্থীদের থাকে অগ্রণী ভূমিকা।
ক্ষুধা

ক্ষুধা হলো এমন একটি অবস্থা যেখানে নির্দিষ্ট সময়ের জন্য একজন ব্যক্তি মৌলিক পুষ্টিগত চাহিদা পূরণে পর্যাপ্ত খাবার খেতে অক্ষম। রাজনীতি, মানবিকতায়, সামাজ বিজ্ঞান প্রভৃতির ক্ষেত্রে ক্ষুধা মুক্তির ক্ষেত্রে "ক্ষুধা" শব্দটি খাবারের জন্য মানুষের সাধারণ চাহিদাকে ছাড়িয়ে যাওয়া অর্থে ব্যবহৃত হয়।
ইতিহাস জুড়ে, বিশ্বের জনসংখ্যার বিভিন্ন অংশ মাঝেমধ্যেই ক্ষুধার্ত সময় অতিবাহিত করেছে। অনেক ক্ষেত্রে, যুদ্ধ, দুর্যোগ, বা প্রতিকূল আবহাওয়ার ফলে খাদ্য সরবরাহ ব্যাহত হয়েছে। দ্বিতীয় বিশ্বযুদ্ধের পরবর্তী দশক গুলোতে, প্রযুক্তিগত অগ্রগতি ও উন্নত রাজনৈতিক সহযোগিতা ইঙ্গিত দিয়েছিল যে ক্ষুধা ভোগকারী মানুষের সংখ্যা হ্রাস করা সম্ভব। যদিও অগ্রগতি অসম্মানজনক ছিল,তথাপি ২০১৫ সালের মধ্যে তীব্র ক্ষুধা হুমকি বিশ্বের অনেক মানুষের জন্য হ্রাস পেয়েছিল। ২০১৮ সালে এফএও কর্তৃক প্রকাশিত পরিসংখ্যান অনুযায়ী, দীর্ঘস্থায়ী ক্ষুধা ভোগকারী মানুষের সংখ্যা গত তিন বছরে বেড়েছে। ২০১৭ সালে বিশ্বব্যাপী জনসংখ্যার শতকরা এক ভাগ অর্থাৎ প্রায় ৮২১ মিলিয়ন মানুষ সম্পূর্ণরূপে ক্ষুধা কর্তৃক আক্রান্ত হয়েছিল।
যদিও বিশ্বের বেশিরভাগ ক্ষুধার্ত মানুষ এশিয়াতে বাস করে থাকে, তবুও ২০১৫ সালে ক্ষুধার্তদের সবচেয়ে বেশি বৃদ্ধি ঘটেছে আফ্রিকা ও দক্ষিণ আমেরিকায়। এফএও এর ২০১৭ রিপোর্টে সাম্প্রতিক ক্ষুধার্ত বৃদ্ধির তিনটি প্রধান কারণ নিয়ে আলোচনা হয়েছে: জলবায়ু, দ্বন্দ্ব, এবং অর্থনৈতিক মন্দা।২০১৮ সালের রিপোর্টটি ক্ষুধার্ত বৃদ্ধির প্রধান চালিকাশক্তি হিসেবে চরম আবহাওয়ার উপর গুরুত্ত প্রদান করে, বিশেষ করে যেসব কৃষি প্রধান দেশ এর কৃষি ব্যবস্থা আবহাওয়ার প্রতি অত্যন্ত সংবেদনশীল ছিল এমন দেশগুলিতে বৃদ্ধি বিশেষত গুরুতর ছিল।
হাজার হাজার সংগঠন ক্ষুধা মুক্তির সাথে জড়িত; যারা স্থানীয়, জাতীয়, আঞ্চলিক বা আন্তর্জাতিক পর্যায়ে সক্রিয়। এই প্রতিষ্ঠানগুলির মধ্যে কিছু ক্ষুধা মুক্তির জন্য নিবেদিত, অন্যেরা বিভিন্ন ক্ষেত্রগুলিতে কাজ করে থাকে। সরকারী প্রতিষ্ঠান থেকে শুরু করে, বিভিন্ন জাতীয়, স্থানীয় উদ্যোগ রয়েছে। অনেকেই ছাতার ন্যায় নেটওয়ার্কগুলিতে অংশগ্রহণ করে যা হাজার হাজার ক্ষুধা ত্রাণ সংস্থাকে একত্রিত করে। বিশ্বব্যাপী, বেশিরভাগ ক্ষুধার্ত মুক্তির প্রচেষ্টা জাতিসংঘের সমন্বয়ে গঠিত, এবং ২০৩০ সালের মধ্যে " শূন্য ক্ষুধার্ত " এর লক্ষ্য অর্জনে পরিচালিত হচ্ছে।
ক্ষুধাকে সামাজিক সমস্যা হিসাবে সংজ্ঞায়িত ও পরিমাপ করার জন্য বিশ্বব্যাপী শুধুমাত্র একটি স্বীকৃত পদ্ধতি রয়েছে যেটি সাধারণত ক্ষুধা উপশম করার জন্য অধ্যয়নরত বা কাজ করে এমন মানুষদের দ্বারা ব্যবহার হয়ে থাকে। এটি জাতিসংঘের এফএও এর পরিমাপ, সাধারণত যেটিকে তারা অনাহার হিসাবে উল্লেখ করে, কখনও কখনও সেটিকে ক্ষুধা বা 'খাদ্য বঞ্চনা' হিসেবেও উল্লেখ করে থাকে। এফএও এর জন্য:
রোমিও আকবর ওয়াল্টার

রোমিও আকবর ওয়াল্টার ২০১৯ সালের একটি ভারতীয় গুপ্তচরবৃত্তি সম্পর্কিত থ্রিলার চলচ্চিত্র এটি লিখেছেন এবং পরিচালনা করেছেন রবি গ্রেওয়াল। চলচ্চিত্রটির প্রধান ভূমিকায় আছেন জন আব্রাহাম, মৌনি রায়, জ্যাকি শ্রফ এবং সিকান্দার খের। 
১৯৭১ সালে, র থেকে শ্রীকান্ত রায় ( জ্যাকি শ্রফ ), র এজেন্টদের দ্বারা পরিচালিত একটি ব্যাংক ডাকাতির ফাঁদে ফেলার পর রোমের ( জন আব্রাহাম ) একজন ব্যাংকার নিয়োগ দেন, যা পাকিস্তানে গুপ্তচরবৃত্তির দক্ষতা পরীক্ষা করার জন্য পরিচালিত হয়। যুদ্ধ এবং গোপন যোগাযোগ কৌশল প্রশিক্ষণ দেওয়ার পর, তিনি পাকিস্তান চলে যান।
পাকিস্তানে তিনি আকবর মালিক নামে ব্যক্তির ছদ্মবেশ ধারণ করেন এবং তার অপারেশনে মুদাসার ( রাঘবীর যাদব ) একজন পাকিস্তানি স্থানীয় লোক সাহায্য করেন। পরিকল্পিত পরিস্থিতিতে তাকে ইশক আফ্রিদি (অনিল জর্জ) এর লক্ষ্যের কাছাকাছি নিয়ে আসে, যার বিশ্বাস অহীম শক্তিশালী হয় যখন আকবর কেবল তার প্রতি ভারতের প্রতি ঘৃণা সহ্য করে না বরং নওয়াব আফ্রিদি ( শাদাব খান ) এর গুপ্তচরদের দ্বারা পরিচালিত আক্রমণ থেকে তাকে রক্ষা করেন। আকবর রাজধানী বাডলিপিতে পরিকল্পিত হামলার বিষয়ে জানায় যা ভারত ও পূর্ব পাকিস্তানে নিরপরাধ জীবন দাবি করবে। তবে, আফ্রিদি ও আকবারের মধ্যে সম্পর্ক আরও তীব্রতর হয়, যার ফলে নওয়াব তার জন্য কাজ করার প্রস্তাব নিয়ে তার কাছে পৌঁছানোর সময় তাকে বিশ্বাসঘাতকতা করতে অস্বীকার করে। যাইহোক, একত্রিত থাকার সময়, নবাব একটি খামে ভুলে যান এবং আকবরকে বর্ণিত রুম নাম্বারে পাঠানোর জন্য অনুরোধ করেন। তিনি তার বান্ধবী শ্রদ্ধা শর্মা ( মৌউই রয় ) খুঁজে পেয়ে অবাক হয়ে অবাক হয়ে বললেন, "তুমি?" অবিশ্বাসযোগ্য. তিনি তাকে শান্ত রাখতে এবং তার ভিতরে একটি গুপ্তচর ট্রান্সমিটার দেখানোর জন্য একটি টেলিফোন রিসিভার খুলতে অঙ্গভঙ্গি, তার ঘর উপর spied হচ্ছে প্রমাণ। তিনি প্রকাশ করেন যে তিনিও রাউন্ডের জন্য কাজ করছেন এবং সেখানে পাঠানো হয়েছিল কারণ আকবর তার কাছে কাউকে পাঠাতে চেয়েছিলেন।
ফলস্বরূপ, ভারত-পাকিস্তান যুদ্ধ শুরু হয়ে যায়। কয়েক বছর পর আকবর (ওয়াল্টার খান) শ্রিকান্ত এবং আওয়াস্থির সাথে নেপালে দেখা করে। তার সাথে কিছু কথা বলার পর তিনি তাকে তার প্রোমশনের জন্য অভিনন্দন জানান। শ্রীকান্ত তখন প্রকাশ করে দেয় যে, ওয়াল্টার এখনও গোপনে ভারতের জন্য কাজ করছে এবং তার সকল কিছুই ছিলো পরিকল্পনার অংশ। বোমা হামলার ফলে কোনো গ্রামবাসীর মৃত্যু ঘটেনি, কেননা তাদের কে খারাপ আবহাওয়ার কথা বলে তার ২৪ ঘণ্টা পূর্বেই সেখান থেকে সরিয়ে নেওয়া হয়। শ্রীকান্ত আরো প্রকাশ করেন, ওয়াল্টারের কাজের এরকম কাজের কারণ ছিলো তার মায়ের শেষশয্যা । চলচ্চিত্রটি শেষ শটে দেখা যায় ওয়াল্টার চোখে জল নিয়ে ভারতের পতাকাকে স্যালুট জানাচ্ছে।
শহিদুল হক খান

শহিদুল হক খান হলেন একজন বাংলাদেশী চলচ্চিত্র লেখক, পরিচালক এবং গীতিকার। ১৯৯০ সালের চলচ্চিত্র ছুটির ফান্দেতে গীত রচনার সুবাদে তিনি বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার এর পুরস্কার লাভ করেন।
জাতীয় চলচ্চিত্র পুরস্কার
কামারকুণ্ডু রেলওয়ে স্টেশন

কামারকুণ্ডু রেলওয়ে স্টেশন হল হাওড়া-বর্ধমান কর্ড লাইন এবং শেওড়াফুলি—বিষ্ণুপুর ব্রাঞ্চ লাইন দুটির একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। কামারকুণ্ডু রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় কামারকুণ্ডুতে অবস্থিত। স্টেশনটি কামারকুণ্ডু এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ভায়া হাওড়া-বর্ধমান কর্ড ৩৩ কি.মি. দূরে স্টেশনটি অবস্থিত। হাওড়া জংশন রেলওয়ে স্টেশন থেকে ভায়া শেওড়াফুলি-তারকেশ্বর ব্রাঞ্চ লাইন ৩৬ কি.মি. দূরে স্টেশনটি অবস্থিত।
কামারকুণ্ডু এবং পার্শ্ববর্তী এলাকা কৃষি ভিত্তিক তাই এইখানে অনেক হিমঘর তৈরি হয়েছে।
হাওড়া-তারকেশ্বর ব্রাঞ্চ লাইনটি ১৮৮৫ সালে নির্মিত হয়েছিল। হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। কামারকুণ্ডু রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
যেহেতু কামারকুণ্ডু রেলওয়ে স্টেশনটি হাওড়া-বর্ধমান কর্ড লাইনের উপর শেওড়াফুলি-বিষ্ণুপুর ব্রাঞ্চ লাইনটি অবস্থিত। সেহেতু লাইন দুটি দুই স্তরে, ট্রেন রুট পরিবর্তন করতে পারে না এবং প্ল্যাটফর্ম দুটি আলাদা মাত্রায় হয়।
মধুসূদনপুর রেলওয়ে স্টেশন

মধুসূদনপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। মধুসূদনপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় মধুসূদনপুরে অবস্থিত। স্টেশনটি মধুসূদনপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৬ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। মধুসূদনপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
তথ্যগুপ্তিবিদ্যার ইতিহাস

তথ্যগুপ্তিবিদ্যা হচ্ছে এক প্রকার কোড যা কোনো তথ্য সুরক্ষার করার জন্য হাজার হাজার বছর আগে ব্যবহার শুরু হয়েছিল। সাম্প্রতিক দশক পর্যন্ত, এটি ক্লাসিক ক্রিপ্টোগ্রাফি বা প্রাচীন ক্রিপ্টোগ্রাফি বলা যেতে পারে - যা কলম এবং কাগজ, অথবা সম্ভবত সহজ যান্ত্রিক সহায়তায় ব্যবহার করে এমন এনক্রিপশন পদ্ধতির গল্প। ২০ শতকের প্রথম দিকে, জটিল যান্ত্রিক এবং ইলেক্ট্রোম্যাকনিক্যাল মেশিনগুলির উদ্ভাবন, যেমন ইনিগা রোটার মেশিন, এনক্রিপশন এর আরো পরিশীলিত এবং দক্ষ উপায় সরবরাহ করেছিল; এবং পরবর্তীতে ইলেকট্রনিক্স এবং কম্পিউটিংয়ের প্রবর্তন আরও জটিলতার বিস্তৃত পরিকল্পনার অনুমতি দেয়, যার মধ্যে বেশিরভাগই কলম এবং কাগজ থেকে সম্পূর্ণরূপে অনুপযুক্ত।
ক্রিপ্টোগ্রাফি উন্নয়ন ক্রিপ্টালালাইসিসের বিকাশের সাথে সামঞ্জস্যপূর্ণ - কোড এবং সাইফারগুলির "ব্রেকিং"। এনক্রিপ্টেড যোগাযোগের পাঠ্যক্রমের ফ্রিকোয়েন্সি বিশ্লেষণের প্রথম দিকে আবিষ্কার এবং অ্যাপ্লিকেশনটি ইতিহাসের অবশ্যই পরিবর্তিত হয়েছে। এইভাবে জিম্মারম্যান টেলিগ্রাম প্রথম বিশ্বযুদ্ধে যুক্তরাষ্ট্রে প্রবেশের সূচনা করেছিল; এবং নাৎসি জার্মানির সাইফারদের সহযোগিতায় পড়া দ্বিতীয় বিশ্বযুদ্ধের স্বল্পতা, কিছু মূল্যায়নের মধ্যে প্রায় দুই বছর।
১৯৭০ এর দশকে পর্যন্ত, সুরক্ষিত ক্রিপ্টোগ্রাফি মূলত সরকারের সংরক্ষণ ছিল। যেহেতু দুটি ঘটনাগুলি জনসমক্ষে পাবলিক ডোমেইনে পরিণত হয়েছে, প্রথমত জনসাধারণের এনক্রিপশন স্ট্যান্ডার্ড (ডিইএস) তৈরি, এবং দ্বিতীয়ত পাবলিক-কী ক্রিপ্টোগ্রাফি আবিষ্কার।
ক্রিপ্টোগ্রাফি সম্পর্কে সর্বপ্রথম জানা যায় ১৯০০ খ্রিস্টপূর্বাব্দে, মিশরের পুরাতন রাজ্য থেকে একটি সমাধির দেওয়ালে নকশাকৃত খুবই সাধারণ হায়ারোগ্লিফের থেকে। গোপন যোগাযোগের ক্ষেত্রে এগুলি খুব কার্যকর প্রচেষ্টা বলে মনে করা হয় না, তবে এটি শিক্ষিতদের জন্য রহস্য, ষড়যন্ত্র, এমনকি বিনোদনেরও উৎস হয়েছে।
চন্দনপুর রেলওয়ে স্টেশন

চন্দনপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। চন্দনপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় চন্দনপুরে অবস্থিত। স্টেশনটি চন্দনপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪০ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। চন্দনপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
বাংলাদেশ জাতীয় অনূর্ধ্ব-২০ ফুটবল দল

বাংলাদেশ জাতীয় অনূর্ধ্ব-২০ ফুটবল দল (যা বাংলাদেশ অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে বাংলাদেশের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম বাংলাদেশের ফুটবলের সর্বোচ্চ নিয়ন্ত্রক সংস্থা বাংলাদেশ ফুটবল ফেডারেশন দ্বারা নিয়ন্ত্রিত হয়। ১৯৭৫ সালের ৫ই এপ্রিল তারিখে, বাংলাদেশ অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত ফিলিপাইন অনূর্ধ্ব-২০ দলের বিরুদ্ধে উক্ত ম্যাচে তারা ০–২ গোলের ব্যবধানে পরাজিত হয়েছিল।
৩৬,০০০ ধারণক্ষমতাবিশিষ্ট বঙ্গবন্ধু জাতীয় স্টেডিয়ামে "বাংলার বাঘ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত। বর্তমানে এই দলের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় অ্যান্ড্রু পিটার টার্নার এবং অধিনায়কের দায়িত্ব পালন করছেন সাইফের রক্ষণভাগের খেলোয়াড় ইয়াসিন আরাফাত।
বাংলাদেশ অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে বাংলাদেশ অনূর্ধ্ব-২০ এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ২ অর্জন করতে সক্ষম হয়েছিল।
ইয়াসিন আরাফাত, মাসুক মিয়া জনি, বিশ্বনাথ ঘোষ, জাফর ইকবাল এবং তপু বর্মনের মতো খেলোয়াড়গণ বাংলাদেশ অনূর্ধ্ব-২০ দলের জার্সি গায়ে মাঠ কাঁপিয়েছেন।
শহীদ মমতাজ উদ্দিন স্টেডিয়াম

শহীদ মমতাজ উদ্দিন স্টেডিয়াম ২০০৬ সালে নির্মিত, বাংলাদেশের একটি উপজেলা পর্যায়ের স্টেডিয়াম। স্টেডিয়ামটি নাটোর জেলার লালপুর উপজেলা সদর হতে এক কিলোমিটার পশ্চিমে বৈদ্যনাথপুর এলাকায় নর্থ বেঙ্গল সুগার মিলের আঁখচাষের ভূমিসীমার পূর্ব প্রান্তে লালপুর- গোপালপুর-ওয়ালিয়া-বনপাড়া সড়কের পাশে অবস্থিত। এই স্টেডিয়ামে বাংলাদেশের জাতীয় দিবস সমূহের কর্মসূচি, উপজেলা পর্যায়ের খেলাধুলা আয়োজিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও উপজেলা ক্রীড়া সংস্থার তত্ত্বাবধানে রয়েছে। এটি জেলার দ্বিতীয় স্টেডিয়াম, প্রথমটি শংকর গোবিন্দ চৌধুরী স্টেডিয়াম। 
জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ২০০৪ সাল হতে ২ কোটি ৩৭ লক্ষ ৬২ হাজার ৭০০ টাকা ব্যয়ে স্টেডিয়াম নির্মাণ শুরু হয়। ২০ অক্টোবর, ২০০৬ তারিখে স্টেডিয়ামটির উদ্বোধন করা হয়। ৪ এপ্রিল, ২০১৩ তারিখে স্টেডিয়ামের নাম পরিবর্তন করে শহীদ মমতাজ উদ্দিন স্টেডিয়াম রাখা হয়।
স্টেডিয়ামটি পাঁচ একর জমির উপর নির্মিত। মাঠটি পুরোপুরি গোলাকার নয়। স্টেডিয়ামটির কংক্রিট নির্মিত ৩০০০০ দর্শক ধারণক্ষম পূর্নাঙ্গ গ্যালারি রয়েছে। 
এই স্টেডিয়ামে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
উল্লেখযোগ্য আয়োজনের মধ্যে ২০১২ সালে এই ভেন্যুতে শহীদ মমতাজ উদ্দিন স্মৃতি ফুটবল কাপ খেলা হয়। ২০১৮ সালের ৪ সেপ্টেম্বর এই ভেন্যুতে ৪৭তম বাংলাদেশ জাতীয় স্কুল ও মাদরাসা গ্রীষ্মকালীন ফুটবল টুর্নামেন্ট অনুষ্ঠিত হয়। একই বছর ১৫ সেপ্টেম্বর লালপুর উপজেলা প্রশাসন ও উপজেলা ক্রীড়া সংস্থার উদ্যোগে এই ভেন্যুতে বঙ্গবন্ধু গোল্ড কাপ (অনূর্ধ্ব-১৭) ফুটবল টুর্নামেন্ট অনুষ্ঠিত হয়। ২০২৩ সালের ০৬ মে স্থানীয় ফুটবল ম্যাচে স্টেডিয়ায়টিতে সর্বাধিক ৩০ হাজার দর্শকের সমাগম ঘটে।
ক্রীড়ানুষ্ঠান ছাড়াও যাত্রাপালা ও সার্কাসের জন্য স্টেডিয়ামটি ব্যবহার করা হয়েছে।
বালাগঞ্জ ইউনিয়ন

বালাগঞ্জ ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
আয়তন ২৩.৯৬ বর্গ কি.মি.। লোকসংখ্যা ২৯,১৫৫।
গ্রামের সংখ্যা ৪৬ টি। বড়চর, ইলাসপুর, কাজীপুর, ক্ষুদ লতিবপুর, চরবিতা, নোয়াপাতন, চকপীরপুর, পীরপুর, জিনারপুর, দক্ষিণ গহরপুর, উত্তর মজলিশপুর (কাচারি গাউ), ভেড়াখাল, মজলিশপুর,রিফাতপুর, চরহাঢ়িয়া, চরসুভিয়া,গহরমলি,গুড়াপুর, চরভুতা, নারায়নপুর, কালাকানু, বির্তনিয়া, রম্নপিয়া, সিরিয়া, সত্যপুর, আদিত্যপুর, তিলক চানপুর, চরসুকিয়া, চরনাথা,গুপকানু, গৌরিনাথপুর, মাদারীপুর, জগৎপুর,খাশিপুর, চানপুর, প্রসন্নপুর, রাধাকোনা, করচারপার, কালিয়ারগাও, হাসামপুর, হোসেনপুর, বাবরকপুর, ভট্রপাতন, চরভয়া ভট্রপাতন।
শিক্ষার হার: ৪৬%
শিক্ষা প্রতিষ্ঠান
বর্তমান চেয়ারম্যান- মোঃ আব্দুল মুনিম
পূর্ব পৈলনপুর ইউনিয়ন

পূর্ব পৈলনপুর ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
বালাগঞ্জ উপজেলা সদর হতে দুরত্ব প্রায় ১২কিমিঃ।
পৈলনপুর ইউনিয়ন নামে একটি ইউনিয়ন ছিল। পরবর্তীতে পৈলনপুর ইউনিয়নকে দুভাগে ভাগ করা হয় একটি পশ্চিম পৈলনপুর ইউনিয়ন অপরটি পূর্ব পৈলনপুর ইউনিয়ন। পূর্ব পৈলনপুর ইউনিয়নের গালিমপুর গ্রামে ১৯৭১ সালে মুক্তিযুদ্ধের সময় পাক হানাদার বাহিনীর নির্মম আক্রমণে অসংখ্য মানুষ প্রাণ হারায়।
আয়তন: ২০.৬০ বর্গকিলোমিটার 
(৫০৯২.৪৫) একর। জনসংখ্যা: ১১৫২৯ জন।
ঐয়া
<nowiki>কিত্তেজালালপুর</nowiki>
পশ্চিম ইছাপুর
পূর্ব ইছাপুর
ফাজিলপুর
পৈলনপুর পশ্চিম পাড়া
পৈলনপুর পূর্ব পাড়া
ভাটপাড়া
গালিমপুর
জালালপুর
সাদেকপুর
রশিদপুর
হামছাপুর।
শিক্ষার হারঃ- ৩৯.১৭%
শিক্ষা প্রতিষ্ঠান-
খাল ও নদী পরিবেষ্টিত একটি ইউনিয়ন।
বর্তমান চেয়ারম্যান- মোঃ শিহাব উদ্দিন
১১ নভেম্বর ২০২১- শিহাব উদ্দিন
বোয়ালজুড় ইউনিয়ন

বোয়ালজুড় ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
বর্তমান চেয়ারম্যান-
দেওয়ানবাজার ইউনিয়ন

দেওয়ানবাজার ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
দেওয়ান বাজার ইউনিয়ন পরিষদ থেকে বালাগঞ্জ উপজেলার দূরত্ব প্রায় ২০কি: মি।
মারিয়েল হেমিংওয়ে

মারিয়েল হ্যাডলি হেমিংওয়ে (; জন্ম: ২২ নভেম্বর ১৯৬১) হলেন একজন মার্কিন অভিনেত্রী ও লেখিকা। তিনি ১৪ বছর বয়সে "লিপস্টিক" (১৯৭৬) চলচ্চিত্রে অভিনয়ের মধ্য দিয়ে অভিনয় জীবন শুরু করেন এবং এই কাজের জন্য সেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি উডি অ্যালেনের "ম্যানহাটন" (১৯৭৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। পরবর্তী কালে তার উল্লেখযোগ্য কাজগুলো হল "পারসোনাল বেস্ট" (১৯৮২) ও "স্টার এইটি" (১৯৮৩) এবং টেলিভিশন ধারাবাহিক "সিভিল ওয়ার্স", যার জন্য তিনি গোল্ডেন গ্লোব পুরস্কারের মনোনয়ন লাভ করেন। মানসিকভাবে বিপর্যস্ত হওয়ার কারণে ১৯৯০-এর দশকে তার কর্মজীবনে অবনতি ঘটে।
মারিয়েল কথাসাহিত্যিক আর্নেস্ট হেমিংওয়ের নাতনী এবং সুপারমডেল মার্গো হেমিংওয়ের বোন। তিনি যোগ ব্যায়াম ও স্বাস্থ্যকর জীবনযাত্রা সম্পর্কিত ভিডিওতে অভিনয় ও সেগুলো প্রযোজনা করেন। তিনি ২০০২ সালে "ফাইন্ডিং মাই ব্যালেন্স" ও ২০১৫ সালে "আউট কেম দ্য সান" নামে দুটি স্মৃতিকথা রচনা করেন।
মারিয়েল হ্যাডলি হেমিংওয়ে ১৯৬১ সালের ২২শে নভেম্বর ক্যালিফোর্নিয়া অঙ্গরাজ্যের মিল ভ্যালি শহরে জন্মগ্রহণ করেন। তার পিতা জ্যাক হেমিংওয়ে (১৯২৩-২০০০) একজন লেখক ও মাতা বিয়ারা লুইস হুইটলেসি (১৯২২-১৯৮৮)। তার পিতামহ নোবেল বিজয়ী কথাসাহিত্যিক আর্নেস্ট হেমিংওয়ে, যিনি তার জন্মের চারমাস পূর্বে আত্মহত্যা করেন, এবং পিতামহী হ্যাডলি রিচার্ডসন। মারিয়েল তার পিতামতার তিন কন্যার মধ্যে তৃতীয়, তার বাকি দুই বোন হলেন জোন "মাফেট" (জ. ১৯৫০) ও অভিনেত্রী ও সুপারমডেল মার্গো হেমিংওয়ে (১৯৫৪-১৯৯৬), যিনি অতিরিক্ত বারবিচুরেট গ্রহণ করে আত্মহত্যা করেন।
মারিয়েলের নামকরণ করা হয় কিউবীয় বন্দর মারিয়েলের নামানুসারে, যেখানে তার পিতা ও পিতামহ নিয়মিত মাছ ধরতে যেতেন। তার নামের মধ্যাংশ তার পিতামহীর নামানুসারে রাখা হয়। মারিয়েল আইডাহোর কেচামে বেড়ে ওঠেন, সেখানে তার পিতা জ্যাক ও তার পিতামহ আর্নেস্ট বসবাস করতেন।
মারিয়েল ১৪ বছর বয়সে "লিপস্টিক" (১৯৭৬) চলচ্চিত্রে অভিনয়ের মধ্য দিয়ে অভিনয় জীবন শুরু করেন। এই ছবিতে তিনি তার বোন মার্গো হেমিংওয়ের সাথে (তারও প্রথম চলচ্চিত্র) তার বোনের ভূমিকায় অভিনয় করেন। এই কাজের জন্য মারিয়েল সেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি উডি অ্যালেনের প্রণয়ধর্মী হাস্যরসাত্মক "ম্যানহাটন" (১৯৭৯) চলচ্চিত্রে একজন উচ্চ বিদ্যালয়ের শিক্ষার্থী ও অ্যালেনের চরিত্রের প্রেমিকা ট্রেসি চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।
তার স্মৃতিকথা "আউট কেম দ্য সান" (২০১৫)-এ মারিয়েল দাবী করেন যে এই চলচ্চিত্রের কাজ সমাপ্তির পর অ্যালেন তার সাথে যৌন সম্পর্কে লিপ্ত হওয়ার চেষ্টা করেন, তখন তার বয়স ছিল ১৮ ও অ্যালেনের ৪৪। তার পিতামাতারও এতে সম্মতি ছিল, কিন্তু তিনি তা সফলভাবে উৎরে যান।
২০১৯–২০ ভারতে ওয়েস্ট ইন্ডিজ বনাম আফগানিস্তান ক্রিকেট দল

ওয়েস্ট ইন্ডিজ ক্রিকেট দল তিনটি টুয়েন্টি২০ আন্তর্জাতিক, তিনটি একদিনের আন্তর্জাতিক এবং একমাত্র টেস্ট ক্রিকেট খেলার জন্য আফগানিস্তানের বিরুদ্ধে ভারত সফর করে, যা নভেম্বর থেকে ডিসেম্বর ২০১৯-এ অনুষ্ঠিত হয়।
লিপস্টিক (১৯৭৬-এর চলচ্চিত্র)

লিপস্টিক () হল লামন্ট জনসন পরিচালিত ১৯৭৬ সালের ধর্ষণ ও প্রতিশোধ বিষয়ক মার্কিন থ্রিলার চলচ্চিত্র। এতে শ্রেষ্ঠাংশে অভিনয় করেছেন মার্গো হেমিংওয়ে, ক্রিস সার‍্যান্ডন, ও অ্যান ব্যানক্রফ্‌ট এবং মার্গোর বোনের চরিত্রে অভিনয় করেন তার সহোদরা মারিয়েল হেমিংওয়ে। এতে দেখা যায় একজন ফ্যাশন মডেল তার বোনের সঙ্গীত শিক্ষকের দ্বারা ধর্ষিত হন। জেল থেকে মুক্তির পর সে তার বোনকে ধর্ষণ করে, ফলে সেই মডেল এর নৃশংস প্রতিশোধ নেয়।
চলচ্চিত্রটির সঙ্গীত পরিচালনা করেছেন ও গান গেয়েছেন ফরাসি গায়ক মিশেল পোলনারেফ। ১৯৭৬ সালে আটলান্টিক রেকর্ডস থেকে গানের অ্যালবামটি প্রকাশিত হয়েছিল। অ্যালবামের গানগুলো মার্কিন যুক্তরাষ্ট্রে ও আন্তর্জাতিকভাবে ডিস্কো গান হিসেবে সফলতা অর্জন করে।
"লিপস্টিক" চলচ্চিত্রটি মুক্তির পর নেতিবাচক পর্যালোচনা অর্জন করে, বিশেষ করে ধর্ষণের ব্যাপারে চলচ্চিত্রের অবস্থান নিয়ে, যা পুরোপুরি স্বার্থসংশ্লিষ্ট বলে ধরা হয়। পর্যালোচনা ভিত্তিক ওয়েবসাইট "রটেন টম্যাটোস"-এ ৭টি পর্যালোচনার ভিত্তিতে ১৪% রেটিং অর্জন করে। ওয়েবসাইটটির পরিসংখ্যানে উল্লেখ করা হয় "চলচ্চিত্রটি সস্তা স্বার্থসিদ্ধির চলচ্চিত্র যার মাধ্যমে ধর্ষণ ও প্রতিশোধ বিষয়ক সামাজিক অবস্থান তুলে ধরার চেষ্টা করা হয়েছে।
চলচ্চিত্র সমালোচক রজার ইবার্ট ছবিটিকে "নোংরা ছদ্মবেশীধারণকারী ধর্ষণের মত অপরাধের বিরুদ্ধে সাহসী পদক্ষেপ" বলে উল্লেখ করেন। "দ্য নিউ ইয়র্ক টাইমস"-এর ভিনসেন্ট ক্যানবি ছবিটির জমকালো চিত্রগ্রহণের প্রশংসা করেন, কিন্তু সকল বি শ্রেণিয় চলচ্চিত্রের মত বুদ্ধিভিত্তিহীন বলে উল্লেখ করেন।
এই চলচ্চিত্রটি থেকে অনুপ্রাণিত হয়ে বলদেব রাজ চোপড়া ১৯৮০ সালে হিন্দি ভাষায় "ইনসাফ কা তারাজু" নামে একটি চলচ্চিত্র নির্মাণ করেন।
জর্জ আলফ্রেড লরেন্স হার্ন

জর্জ আলফ্রেড লরেন্স হার্ন (; জন্ম: ২৭ মার্চ, ১৮৮৮ - মৃত্যু: ১৩ নভেম্বর, ১৯৭৮) কেন্টের ক্যাটফোর্ড এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২২ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে কার্যকরী ভূমিকা রেখেছিলেন তিনি।
১৮৮৯ সালে স্ব-পরিবারে দক্ষিণ আফ্রিকায় অভিবাসিত হন। তার পিতা ফ্রাঙ্ক হার্ন পেশাদার ক্রিকেটার ছিলেন এবং ইংল্যান্ড ও দক্ষিণ আফ্রিকা - উভয় দলের পক্ষে টেস্ট ক্রিকেটে অংশগ্রহণ করেছিলেন।
তার পিতা ফ্রাঙ্ক হার্ন নভেম্বর, ১৮৮৮ সালে মেজর ওয়ারটন একাদশের সদস্যরূপে দক্ষিণ আফ্রিকা গমন করেন। এটিই দক্ষিণ আফ্রিকায় প্রথম ইংরেজ দলের সফর ছিল। এ সফরে দলটি দুই টেস্টে অংশ নেয় ও দক্ষিণ আফ্রিকায় প্রথম-শ্রেণীর ক্রিকেটের সূচনা ঘটে। ফলে, জর্জ হার্নকে ঐ সময় থেকে আজীবন সেখানে অবস্থান করতে হয়েছিল।
বিখ্যাত হার্ন পরিবারের সদস্য ছিলেন ফ্রাঙ্ক হার্ন। কেন্টের পক্ষে খেলেছিলেন তিনি। দূর্বল স্বাস্থ্যের কারণে দক্ষিণ আফ্রিকায় অভিবাসিত হন ও ওয়েস্টার্ন প্রভিন্সের কোচের দায়িত্ব পালন করেন।
১৯১০-১১ মৌসুম থেকে ১৯২৬-২৭ মৌসুম পর্যন্ত জর্জ আলফ্রেড লরেন্স হার্নের প্রথম-শ্রেণীর খেলোয়াড়ী জীবন চলমান ছিল। এ সময়ে ওয়েস্টার্ন প্রভিন্সের পক্ষে ডানহাতি ব্যাটসম্যান ও উইকেট-রক্ষক হিসেবে খেলতেন। ১৯২১-২২ মৌসুমে প্রতিশ্রুতিশীলতার স্বাক্ষর রাখেন। ৪৫ গড়ে ৫৪১ রান তুলেন তিনি। ১৯২৬-২৭ মৌসুমে অবসর গ্রহণকালীন সময়ে ব্যক্তিগত সর্বোচ্চ ১৩৮ রানের ইনিংস খেলেন।
সমগ্র খেলোয়াড়ী জীবনে তিনমাত্র টেস্টে অংশগ্রহণ করেছেন জর্জ আলফ্রেড লরেন্স হার্ন। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯২৪ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। ওভালে সিরিজের চূড়ান্ত টেস্টে সর্বশেষ অংশ নেন।
১৩ নভেম্বর, ১৯৭৮ তারিখে ৯০ বছর বয়সে বারবারটন এলাকায় জর্জ আলফ্রেড লরেন্স হার্নের দেহাবসান ঘটে। পিতা-পুত্র উভয়েই ৯০ বছর বেঁচেছিলেন। এ ঘটনাটি টেস্ট খেলার ইতিহাসে একমাত্র ঘটনা হিসেবে পরিগণিত হয়ে আসছে। মৃত্যু পূর্ব-পর্যন্ত দক্ষিণ আফ্রিকার বয়োজ্যেষ্ঠ টেস্ট ক্রিকেটারের সম্মাননা পেলেও ইজে টাইগার স্মিথের পরবর্তী স্থানে ছিলেন। তার পিতা ফ্রাঙ্ক হার্ন পরবর্তীতে দক্ষিণ আফ্রিকার পক্ষে বেশ কয়েকটি টেস্টে অংশ নেন ও পরবর্তীতে দক্ষিণ আফ্রিকায় কোচের দায়িত্ব পালন করেন।
মাহবুব হোসেন রক্সি

মোহাম্মদ মাহবুব হোসেন রক্সি (জন্ম: ১০ অক্টোবর ১৯৭৫; মাহবুব হোসেন নামে সুপরিচিত) হলেন একজন বাংলাদশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসে সহকারী ম্যানেজারের দায়িত্ব পালন করছেন। রক্সি তার খেলোয়াড়ি জীবনের পুরোটা বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেছেন।
১৯৮৯ সালে, রক্সি বাংলাদেশের হয়ে আন্তর্জাতিক পর্যায়ে অভিষেক করেছিলেন। খেলোয়াড়ি জীবনের ইতি টানার পর ২০০৩ সালে, রক্সি বাংলাদশী ফুটবল ক্লাব বাড্ডার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাড্ডার হয়ে মাত্র এক মৌসুম ম্যানেজারের দায়িত্ব পালন করার পর তিনি ২০১৭ সাফ অনূর্ধ্ব-১৮ চ্যাম্পিয়নশিপে বাংলাদেশ অনূর্ধ্ব-২০ দলের ম্যানেজার হিসেবে কাজ করেছেন। ২০১৭–১৮ মৌসুমে, তিনি শেখ জামালের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ১০টি ম্যাচের দায়িত্ব পালন করেছেন।
মোহাম্মদ মাহবুব হোসেন রক্সি ১৯৭৫ সালের ১০ই অক্টোবর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৮৯ সালে, ডান পায়ে ফুটবল খেলায় পারদর্শী রক্সি এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।
জেরাল্ড পেকোভার

জেরাল্ড এডওয়ার্ড পেকোভার (; জন্ম: ২ জুন, ১৯৫৫) সলসবারিতে জন্মগ্রহণকারী প্রথিতযশা ও সাবেক জিম্বাবুয়ের আন্তর্জাতিক ক্রিকেটার। জিম্বাবুয়ে দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করেছেন জেরাল্ড পেকোভার।
১৯৭৭-৭৮ মৌসুম থেকে ১৯৭৯-৮০ মৌসুম পর্যন্ত জেরাল্ড পেকোভারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র একদিনের আন্তর্জাতিকে অংশগ্রহণ করার সুযোগ পেয়েছিলেন জেরাল্ড পেকোভার। ঐ সময়ে জিম্বাবুয়ে দল আইসিসির পূর্ণাঙ্গ সদস্য না হওয়ায় কোন টেস্টে অংশগ্রহণের সুযোগ হয়নি তার। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ের পক্ষে অংশ নেন। ১৩ জুন, ১৯৮৩ তারিখে ওরচেস্টারে ওয়েস্ট ইন্ডিজের বিপক্ষে ওডিআইয়ে অভিষেক ঘটে তার। ২০ জুন, ১৯৮৩ তারিখে বার্মিংহামে একই দলের বিপক্ষে সর্বশেষ ওডিআইয়ে অংশ নেন তিনি।
বালিয়াপাড়া জমিদার বাড়ি

বালিয়াপাড়া জমিদার বাড়ি বাংলাদেশ এর নারায়ণগঞ্জ জেলার আড়াইহাজার উপজেলার ব্রাহ্মণদি ইউনিয়নের বালিয়াপাড়া গ্রামে অবস্থিত এক ঐতিহাসিক জমিদার বাড়ি।
আনুমানিক ১৯০০ শতকে জমিদার মুকুন্দ মুরালি এই জমিদার বাড়িটি প্রতিষ্ঠা করেন। তিনি জমিদার হওয়ার আগে অন্য এক জমিদারের আওতায় একজন খাজনা আদায়কারী ছিলেন। এছাড়াও তিনি একজন ব্যবসায়ী ছিলেন। পরবর্তীতে ব্রিটিশদের কাছ থেকে জমিদারী লাভ করেন। দেশ ভাগের পর তিনি তার জমিদারী এলাকার সকল সম্পত্তি বিক্রি করে ভারতে চলে যান। শুধু তার মেয়েকে নারায়ণগঞ্জে বিবাহ দেওয়ার কারণে তিনি তার জমিদার বাড়িটি বিক্রি করেননি।
অযত্ন ও অবহেলায় পড়ে থাকায় বাড়িটির প্রায় প্রত্যেকটি স্থাপনাই এখন ধ্বংসের মুখে।
উমাইর ইবনে আবু ওয়াক্কাস

উমাইর ইবন আবী ওয়াক্কাস মুহাম্মাদের একজন সাহাবা ছিলেন। তিনি ইরানবিজয়ী সাদ ইবনে আবি ওয়াক্কাসের সহোদর ছিলেন ।
তার সংক্ষিপ্ত নাম উমাইর । পিতার নাম "আবু ওয়াক্কাস" । মাতার নাম "হামনা বিনতু সুফিয়ান"।
উমাইরের বড় ভাই সা’দ ইবন আবী ওয়াক্কাস ও উমাইর ইসলামের সূচনা পর্বেই ইসলাম গ্রহণ করেন । এরপর উমাইর ইবনে আবু ওয়াক্কাস মাত্র ১৪ বছর বয়সে হিজরত করে মদীনায় পৌঁছেন। নবী মুহাম্মাদ মদীনার আবদুল আশহাল গোত্রের সর্দার হযরত সাদ ইবন মুয়াজের ছোট ভাই আমর ইবন মুয়াজের সাথে তার ধর্মীয় ভাতৃ সম্পর্ক প্রতিষ্ঠা করে দেন। তারা দুজনই প্রায় সমবয়সী ছিলেন।
হিজরী ২য় সনে বদর যুদ্ধের সময় উমাইর তার বড় ভাই সাদ ইবনে আবি ওয়াক্কাস এর সাথে যুদ্ধে যেতে চান কিন্তু বয়স কম দেখে মুহাম্মাদ বাঁধা প্রদান করেন। পরে উমাইর ইবনে আবু ওয়াক্কাসের প্রচণ্ড আগ্রহ দেখে তিনি অনুমতি দেন।
উমাইর যুদ্ধের এক পর্যায়ে "আমর ইবন আবদে উদ্দ" এর তরবারির আঘাতে মাত্র ১৬ বছর বয়সে মৃত্যুবরণ করেন ।
উমাইর ইবনে আবী ওয়াক্কাস ২য় হিজরির বদরের যুদ্ধে ১৬ বছর বয়সে "আমর ইবন আবদে উদ্দ"-এর তরবারির আঘাতে মৃত্যুবরণ করেন ।
ভারত ভাগের বিরোধিতা

ভারত বিভাগের বিরোধিতা একবিংশ শতাব্দীতে ব্রিটিশ ভারতে ব্যাপক বিস্তৃতি লাভ করেছিল এবং বর্তমানেও এটি দক্ষিণ এশীয় রাজনীতিতে একটি চলমান বিষয় বেশিরভাগ শিখ ও হিন্দু ব্যক্তি ভারত বিভাগের বিপক্ষে ছিল যেমন ছিল ওই দেশে থাকা বহু মুসলিম।
পশতু রাজনীতিবিদ খান আব্দুল গাফফার খান ভারত বিভাজনকে ভারতের শতাব্দী ধরে শাসন করা মুসলিমদের ইতিহাসের বিরোধী হিসেবে গণ্য করতেন। মহাত্মা গান্ধীর মতে হিন্দু ও মুসলমান একই ভারত মাটির সন্তান এবং ভারত কে স্বাধীন করার জন্য তাদেরকে একই সঙ্গে লড়াই করতে হবে। দেওবন্দী চিন্তার মুসলিম উলামারা আলাদা মুসলিম দেশ হিসেবে পাকিস্তানের ধারণাকে সমর্থন না করে শক্তিশালী ভারতের অভ্যুদয় কে ঔপনিবেশিক ব্রিটিশদের ষড়যন্ত্র মনে করত এবং তারা ভারতীয় বিভাজনকে রোধ করার জন্য আজাদ মুসলিম কনফারেন্সের আয়োজন করেছিল। সেখানে তারা যুক্তি দেখিয়ে ছিল যে ভারত বিভাজিত হলে মুসলিমদের অর্থনীতি ক্ষতিগ্রস্ত হবে। তারা আরও বলেছিল যে হিন্দু সংখ্যাগরিষ্ঠ স্থানে মুসলিমরা সংখ্যালঘু হওয়ার কারণে তাদের অর্থনৈতিক সাহায্যের ক্ষেত্রে চরমভাবে ক্ষতিগ্রস্ত হতে হবে।
দেওবন্দিরা এক্ষেত্রে মুসলিম ও কুরাইশদের মধ্যে হওয়া হুদায়বিয়ার সন্ধিকে উদাহরণ হিসেবে উল্লেখ করে যেখানে মুসলিমদের মধ্যে শান্তিপূর্ণভাবে সম্পর্ক উন্নত করার মাধ্যমে কুরাইশদের মাঝে ইসলাম ধর্ম প্রচার বিস্তৃত হয়েছিল। দেওবন্দী পণ্ডিত সৈয়দ আহমাদ মাদানী অবিভক্ত ভারতের পক্ষে তার বই ""মুত্তাহিদা কেয়ামত"" দেখেন এবং প্রচার করেন যে ভিন্ন ভিন্ন ধর্ম ভিন্ন ভিন্ন জাতীয়তাকে বহন করে না ফলে ধর্মের ভিত্তিতে ভারত বিভাজন যুক্তিযুক্ত নয়।
খাকসার আন্দোলনের নেতা আল্লামা মাশরিক ভারত বিভাগের বিরোধিতা করেছিলেন কারণ তিনি মনে করতেন যে যদি মুসলিমরা হিন্দুদের সঙ্গে শতাব্দী ধরে থাকতে পারে তবে অবিভক্ত ভারতীয় তারা একসঙ্গে মিলেমিশে থাকতে পারবে। যদি ভারত দুটি দেশে বিভক্ত হয় তবে তারা পরস্পরের বিরুদ্ধে লড়াইয়ে লিপ্ত থাকবে, যাকে দ্বিজাতি তত্ত্বের প্রধান সীমাবদ্ধতা তারা উল্লেখ করেছিল (এবং এটি বর্তমানে চলছে)। তিনি কারণ হিসেবে উল্লেখ করেছিলেন যে ধর্মের ভিত্তিতে দুটি দেশে বিভক্ত হলে উভয় দেশেই কুসংস্কার গোঁড়ামির ও উগ্রবাদ এর জন্ম নিবে। মাশ্রিক মনে করেছিলেন যে মুসলিম সংখ্যাগরিষ্ঠ স্থানগুলো ইতিমধ্যেই মুসলিম শাসনের অধীনে ছিল তাই কোনো মুসলিম যদি ওসব স্থানে যেতে চায় তবে দেশভাগ ছাড়াই যেতে পারবেন তিনি দেশ বিভাজনকে ক্ষমতালোভী এবং স্বার্থান্বেষী ব্যক্তিদের ষড়যন্ত্র হিসেবে দেখছিলেন।
ডেকান হেরাল্ড দ্য ট্রাজেডি অফ পার্টিশন নামক একটি প্রবন্ধে উল্লেখ করেছেন যে মুসলিম ও অমুসলিমরা কোনরূপ সংঘর্ষ ছাড়াই শতাব্দী ধরে একই মাটিতে শান্তিপূর্ণভাবে বসবাস করছে এটি স্পষ্ট যে যদি কোন মুসলিম রাষ্ট্র হয় তবে তা সম্পূর্ণভাবে কিংবা বেশিরভাগ মুসলিমকেই ধারণ করতে পারবে না এবং তাতে অবশ্যই অমুসলিম থেকে যাবে কোন প্রকার সামাজিক প্রকৌশলী ভারতে অমুসলিমদের থেকে মুসলিমদের কে আলাদা করতে পারবেন না।
ভারতীয় মুসলিমদের সাধারণ কোন সংস্কৃতি বা প্রধান ভাষা ছিল না। যেমন একজন পাঞ্জাবি মুসলিমের সাথে একজন বাঙালি কিংবা মালাবার মুসলিমের ধর্ম ব্যতীত অন্য কোন দিক দিয়ে সাদৃশ্য নেই। এমনকি এমন কোনো সাধারণ ভাষা নেই যা ভারতের সকল মুসলিমরাই জানে। শতাব্দী ধরে মুসলিমরা অমুসলিমদের সঙ্গে তাদের আঞ্চলিক সংস্কৃতির অংশীদার। দ্বিতীয় যুক্তি হলো মুসলিমরা মৌলিকভাবে হিন্দুদের চেয়ে আলাদা একথাটিও ঠিক নয়। কেননা শতাব্দী ধরে ভারতীয় অমুসলিমরা মূলত ইসলাম ধর্ম গ্রহণ করেছে। সংস্কৃতি ধর্ম নয় বরং অঞ্চলের উপর অধিক নির্ভর করে। ফলে একজন বাঙালি মুসলিমের পাঞ্জাবি মুসলিমের চেয়েও বাঙালি হিন্দু সঙ্গে অধিক সাদৃশ্যপূর্ণ সংস্কৃতি দেখা যাবে।
সাতারা লোকসভা কেন্দ্র

সাতারা লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের অন্যতম এবং ১৯৫১ সালে এই লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬টি বিধানসভা কেন্দ্র নিয়ে গঠিত। এই নির্বাচনী কেন্দ্রটি সাতারা জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি ভাষা।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল সাতারা লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।
২০০৪-সেপ্টেম্বর থেকে ২০১৯ সাল অবধি সাতারা লোকসভা কেন্দ্রের সংসদ ছিলেন জাতীয়তাবাদী কংগ্রেস পার্টি দলের সদস্য উদয়নরাজে ভোঁসলে, তিনি ২০১৯ এর অক্টোবর জাতীয়তাবাদী কংগ্রেস পার্টি দল ছেড়ে ভারতীয় জনতা পার্টিতে যোগ দেন এবং তাঁর সাংসদ পদ থেকে পদত্যাগ করেন, পরে উপনির্বাচনে তিনি ভারতীয় জনতা পার্টির প্রার্থী হয়ে লড়েন এবং পরাজিত হন জাতীয়তাবাদী কংগ্রেস পার্টি দলের সদস্য শ্রীনিবাস পাতিলের কাছে, ফলে বর্তমান সাংসদ হলেন শ্রীনিবাস পাতিল।
মাধা লোকসভা কেন্দ্র 
সোলাপুর লোকসভা কেন্দ্র
বাংলাদেশ উদ্ভিদ ও প্রাণী জ্ঞানকোষ

বাংলাদেশ উদ্ভিদ ও প্রাণী জ্ঞানকোষ একটি বহু-খণ্ডের বিশ্বকোষ। এটি বাংলাদেশ এশিয়াটিক সোসাইটি প্রকাশ করেছে। এটি বাংলাদেশের জীববৈচিত্র্য সুন্দরভাবে তুলে ধরেছে।
"বাংলাদেশ উদ্ভিদ ও প্রাণী জ্ঞানকোষ" ২৮ খণ্ডে প্রকাশিত হয়। বইটি প্রধানত দুইটি মূল খণ্ডে বিভক্ত। এর মধ্যে ১১টি খণ্ড উদ্ভিদ সম্পর্কিত এবং ১৪টি খণ্ড প্রাণীকুলের বৈচিত্র‍্যকে তুলে ধরেছে।
এটি একটি ২৩০ পৃষ্ঠার বিশ্বকোষ। এটিতে বাংলাদেশের পরিবেশ সম্পর্কে ২০টি প্রবন্ধ অন্তর্ভুক্ত করা হয়েছে। এই অংশে "সুন্দরবন" সম্পর্কে বর্ণনা করা হয়েছে।
এটি ৪২৫ পৃষ্ঠার একটি খণ্ড যাতে প্রোকারিওটিস বা আদিকোষী অণুজীব সম্পর্কে বর্ণনা করা হয়েছে।
ব্রাজিলের অ্যামাজন অববাহিকার পাশের ম্যানগ্রোভ বনভূমির পরই বিশ্বের দ্বিতীয় বৃহত্তম ব-দ্বীপ হল বাংলাদেশ। বাংলাদেশে ডিভিশন ক্লোরোফিয়া বা সবুজ শেওলা প্রচুর পরিমাণে রয়েছে। এই খণ্ডে বাংলাদেশ থেকে সংগ্রহ করা ১,৩১৭ প্রজাতির শৈবালের বর্ণনা দেওয়া হয়েছে। বাংলাদেশের অন্যতম খ্যাতিমান শৈবালবিদ জাতীয় অধ্যাপক একে.এম নুরুল ইসলাম বাংলাদেশের শৈবালবিদ্যার উপরে তার গবেষণাপত্র প্রকাশ করেছেন। কিছু আইরকসোকোনিয়া ফর্মোসা প্রজাতিটির শৈবাল শুধু বৈকাল হ্রদেই পাওয়া যায় সেসব প্রজাতিও বাংলাদেশে পাওয়া যায় তাও এই খণ্ডে বর্ণিত হয়েছে।
বইটির ৩য় খণ্ডে (অ্যাকানথ্যাসি-ভৌচারিএসি) ৮০০ প্রজাতির শৈবালের বর্ণনা করা হয়েছে। যা প্রায় ২০০০ প্রজাতির দেশের শৈবাল জীববৈচিত্র্যকে তুলে ধরেছে। বেশিরভাগ জলজ, তীব্র মানুষ্য ধ্বংসত্মাক ক্রিয়াকলাপ এবং জলাশয়ের দ্রুত হ্রাসের ফলে এদের আবাসস্থল হ্রাস পাচ্ছে। ফলে এই সমৃদ্ধ জীব বৈচিত্র্য যথেষ্ট হুমকির মধ্যে রয়েছে।
৫-১২ খণ্ড ব্রায়োফাইটস থেকে উচ্চ ডিকোটাইলেডোনাস উদ্ভিদ সম্পর্কে বর্ণনা করা হয়েছে।
এটি বাংলাদেশের উদ্ভিদের সূচক হিসাবে পরিচিত।
এই অংশে বাংলাদেশের জীবজন্তুর বর্ণনা করা হয়েছে।
বিশ্বকোষটির প্রধান সম্পাদক জিয়া উদ্দিন আহমেদ। অন্য সহকারী সম্পাদকরা হলেন